Granični poremećaj ličnosti
<s>Granični poremećaj osobnosti, ili granični poremećaj ličnosti, poznat i kao emocionalno nestabilna ličnost,  je mentalna bolest koju karakterizira dugotrajan obrazac nestabilnih odnosa, iskrivljen osećaj sebstva, te jake emocionalne reakcije.</s><s>Zahvaćene osobe često se samopovređuju i pokazuju druga opasna ponašanja.</s><s>Takve osobe također se mogu boriti sa osjećajem praznine, strahom od napuštanja i odvojenošću od stvarnosti .</s><s>Simptome mogu izazvati događaji koji su drugim osobama normalni.</s><s>Ponašanje obično počinje u ranoj odrasloj dobi i javlja se u različitim situacijama.</s><s>Zloupotreba supstanci, depresija i poremećaji ishrane obično su povezani sa BPD-om.</s><s>Oko 10% pogođenih ljudi umre od samoubojstva.</s>

<s>Uzroci graničnog poremećaja ličnosti su nejasni, ali čini se da uključuju genetske, neurološke, okolišne i društvene faktore.</s><s>Javlja se oko pet puta češće kod osoba koje imaju zahvaćenog bliskog rođaka.</s><s>Čini se da štetni životni događaji također igraju ulogu.</s><s>Vjerojatno je da osnovni mehanizam uključuje frontolimbičku mrežu neurona .</s><s>Granični poremećaj osobnosti je prepoznat u Dijagnostičkom i statističkom priručniku za mentalne poremećaje (DSM) kao poremećaj ličnosti, zajedno s devet drugih takvih poremećaja.</s><s>Dijagnoza se zasniva na simptomima, a medicinskim pregledom isključuju se drugi problemi  kao što su problem identiteta ili poremećaja upotrebe supstanci.</s>

<s>BPD se obično liječi terapijom, kao što je kognitivna bihejvioralna terapija (CBT) ili dijalektičko- bihejvioralna terapija  (DBT).</s><s>Dijalektičko-bihejvioralna terapija može smanjiti rizik od samoubojstva.</s><s>Terapija se može odvijati individualno ili u grupi .</s><s>Iako lijekovi ne liječe BPD, oni se mogu koristiti za pomoć kod povezanih simptoma.</s><s>Nekim zahvaćenim osobama potrebna je bolnička skrb.</s>

<s>Učestalost graničnog poremećaja osobnosti u općoj populaciji je 1,6%, a prema nekim procjenama i do 6%.</s><s>Kod žena se dijagnosticira oko tri puta češće nego kod muškaraca.</s><s>Učestalost se smanjuje s porastom dobi.</s><s>U oko polovice pogođenih ljudi stanje se poboljša tokom desetogodišnjeg perioda.</s><s>Pogođeni ljudi obično koriste veliku količinu zdravstvenih resursa.</s><s>U toku je debata o imenovanju poremećaja, posebno o prikladnosti riječi granični .</s><s>Poremećaj je često stigmatiziran, kako u medijima, ako i na psihijatrijskom polju.</s>

<s>Reference</s>

<s>Poremećaji ličnosti</s>

